Lisatud suhkrud

Lisatud suhkrud on suhkrud, mida kasutatakse kodus toidu valmistamisel või lisatakse toidutööstuses toitude või jookide tootmisel. Euroopa Liidu toiduainete märgistamise direktiivi 90/496/EMÜ järgi on suhkrud kõik toidus sisalduvad monosahhariidid ja disahhariidid, välja arvatud polüoolid. Kodus toitu valmistades lisatakse toidule peamiselt tavalist rafineeritud suhkrut – sahharoosi, toidutööstuses kasutatakse ka fruktoosi, glükoosi, tärklise hüdrolüsaate (glükoosisiirupit ja suure fruktoosisisaldusega siirupit). Suhkrute lisamine toidule suurendab nende energiasisaldust. Oma omadustelt ning struktuurilt ei erine lisatud suhkrud looduslikult toidus sisalduvast suhkrust, mida leidub puuviljades, marjades, mees, köögiviljades, piimas. Suhkruid lisatakse toitudele ja jookidele maitse, välimuse ja löhna, tekstuuri, fermenteerimise ning säilimise parandamiseks. Lisatud suhkrute liigne tarbimine on üheks arvestatavaks terviseriskiks, mis tekitab erinevaid südant kahjustavaid muutusi nagu ülekaalulisus, kõrgvererõhktõbi, metaboolne sündroom ja II tüüpi diabeet. Lisatud suhkrute tarbimist on seostatud suurenenud diabeediriskiga ka ilma olulise ülekaaluta. Hambakaariese teket soodustab nii suhkru tarbimise hulk kui ka sagedus. Nii looduslikest kui lisatud suhkrutest kokku saadav energia ei tohiks ületada 18% inimese päevasest toiduenergiast, kusjuures lisatud suhkrutest saadav energia võiks jääda alla 10%, ideaaljuhul alla 5%. Euroopa Liidu toiduainete märgistamise direktiivi 90/496/EMÜ kohaselt on tootjal kohustus märkida pakendile lisaks energiasisaldusele ka süsivesikute ja suhkrute sisaldus. Lisatud suhkru koguse märkimine pakendile ei ole kohustuslik. Eesti toitumisuuringu kohaselt tarbivad 93% noorematest lastest, 86% teismelistest poistest ja 88–72% teismelistest tüdrukutest ning 70% noorematest täiskasvanutest päevas toitumissoovitustest rohkem magusat. Eesti noorte magustatud jookide tarbimise uuring näitab, et vähemalt ühe korra kuus tarbis suhkruga magustatud jooke 95,4% noortest ning iga päev 19,1%. Tervise Arengu Instituut viis kahel korral (27. märts – 24. aprill 2017 ning 5.–31. märts 2018) läbi kampaania "Märka suhkruid", mille käigus kutsus üles lisatud suhkruid märkama ja nende tarbimist vähendama. Vähendamaks lisatud suhkrute liigse tarbimisega seotud terviseriske, võttis Riigikogu juunis 2017 vastu magustatud joogi maksu seaduse eelnõu, kuid 3. juulil 2017 jättis president seaduse välja kuulutamata ning esitas eelnõu Riigikogule uueks arutamiseks. Tervise Arengu Instituudi toitumisalane veebileht https://toitumine.ee/kuidas-tervislikult-toituda/toidusoovitused/magusad-ja-soolased-naksid/suhkur-ja-magusained/kas-koik-susivesikud-on-suhkrud/lisatud-suhkrud KOMISJONI DIREKTIIV 2008/100/EÜ Suhkrud Tervise Arengu Instituut Kara R. Goldfein Joanne L. Slavin Why Sugar Is Added to Food: Food Science 101 Reviews in Food Sience and Food Safety Volume 14, Issue 5 Pages: i, 511–680 September 2015 Added Sugar Intake and Cardiovascular Diseases Mortality Among US Adults Quanhe Yang, PhD1; Zefeng Zhang, MD, PhD1; Edward W. Gregg, PhD2; et al W. Dana Flanders, MD, ScD3; Robert Merritt, MA1; Frank B. Hu, MD, PhD4,5 JAMA Intern Med. 2014;174(4):516–524. doi:10.1001/jamainternmed.2013.13563 https://jamanetwork.com/journals/jamainternalmedicine/fullarticle/1819573/ Effects of Soft Drink Consumption on Nutrition and Health: A Systematic Review and Meta-AnalysisLenny R. VartanianPhD, ,Marlene B. SchwartzPhD, and ,Kelly D. BrownellPhD Published Online: October 10, 2011 https://ajph.aphapublications.org/doi/10.2105/AJPH.2005.083782 Imamura F, O’Connor L, Ye Z, et al. Consumption of sugar sweetened beverages, artificially sweetened beverages, and fruit juice and incidence of type 2 diabetes: systematic review, meta- analysis, and estimation of population attributable fraction. Bmj 2015;h3576 Moynihan P1, Petersen PE. Health Nutr. 2004 Feb;7(1A):201-26.Diet, nutrition and the prevention of dental diseases.https://www.ncbi.nlm.nih.gov/pubmed/14972061 Bernabé, Vehkalahti, Sheiham, Aromaa, Suominen Dent. 2014 Aug;42(8):952-8. doi: 10.1016/j.jdent.2014.04.011. Epub 2014 May 9. Sugar-sweetened beverages and dental caries in adults: a 4-year prospective study.https://www.ncbi.nlm.nih.gov/pubmed/24813370 Eesti rahvastiku toitumise uuring 2014 TAI Sandra Sokman "Suhkruga magustatud jookide tarbimine 10 -17 aastaste Eesti noorte seas" 2016 Kampaaniad 2017 Tervise Arengu Instituut Kampaania "Märka suhkruid" Tervise Arengu Instituut